Marcel Brillon

De Marcel Brillon, gebuer de 4. Oktober 1909 zu Simmer, a gestuerwen de 7. Juli 1991 am Pafendall (Stad Lëtzebuerg),Luxroots.org; Tageblatt 1991-07-13, S. 33 (Avis mortuaires), war e lëtzebuergeschen Naturfotograf.

De Marcel Brillon huet vun 1945 un als techneschen Assistent (naturaliste préparateur) am naturhistoresche Musée geschafft.L. Reichling, 1985. In memoriam Marcel Heuertz 1904-1981. Bull. Soc. Nat. luxemb. 85 (1980-1982), S. 4.

 Fotoausstellungen 

De Brillon huet mat senge Fotoen un internationalen Ausstellungen zu Paräis, Providence (USA), Singapur a Lëtzebuerg deelgeholl.Regulus 1957.

Vum 7. bis den 31. Mee 1957 hat hien eng grouss Ausstellung am Staatsmusée an der Stad Lëtzebuerg.Krieps, R., 1957. Geknipste Naturgeschichte: Photoausstellung Marcel Brillon im Staatsmuseum. In: d'Letzeburger Land, 4. Jg., nº 18 (03.05.1957), p. 4.  1967 ware seng Fotoe vum 27. Juni bis den 3. Juli am Diddelenger Stadhaus an enger Ausstellung vun der lokaler Vulleschutzsektioun ze gesinn.Schaaf 1967.

Fotoe vun der Flora an der Fauna vun Europa an Afrika huet de Brillon am Januar 1975 am Staatsmusée ausgestallt.Foires et expositions. In: Bulletin de documentation, Service Information et Presse, Luxembourg, janvier-février-mars 1975, S. 42.

 Fotoen an de Sëtzunge vun der SNL 

De Marcel Brillon ass 1949 Member vun der Société des naturalistes luxembourgeois (SNL) ginn.Bull. Soc. Nat. luxemb. 54 (1949), S. 333 (Nouveaux membres de la Société des naturalistes luxembourgois). Hien huet seng Fotoe reegelméisseg an de Sëtzunge vun der SNL als besonnesch interessant Eenzelopnamen oder am Kader vun enger Diashow presentéiert.Bull. Soc. Nat. luxemb. 61 (1956), S. 281 (séance du 5 novembre 1956); Bull. Soc. Nat. luxemb. 67 (1962), S. 38 (séance du 5 février 1962), id. Echo des Naturalistes 1 (1962), S. 4; Bull. Soc. Nat. luxemb. 78 (1973), S. 39 (séance du 29 janvier 1973, Un safari photographique en Afrique orientale); Bull. Soc. Nat. luxemb. 79 (1974), S. 151 (séance du 21 janvier 1974, Quelques aperçus sur la flore et la faune de l'Afrique orientale); Bull. Soc. Nat. luxemb. 80 (1975), S. 109 (séance du 8 décembre 1975, Safari photo en Afrique orientale). — Kuck och: Werner 1992 a Massard 2015.

 Fotoen an Zäitschrëften a Bicher 

Fotoe vum Brillon sinn am Bulletin vun der SNL, am Regulus, dem Letzeburger Land an der Ucht, wou hien ë. a. mam René Schmitt zesummegeschafft huet,Schmitt, René, 1964. Die Vögel des Luxemburger Stadtparks heute und früher. Luxemburg, Luxemburger Liga für Vogelkunde und Vogelschutz, 40 S.Schmitt, René, 1964. Aus der Vogelwelt des Müllertals. In: An der Ucht. 18 (1964), S. 65-69.Schmitt, René, 1965. Die Beizjagd, ein Relikt aus alter Zeit. In: An der Ucht 19 (1965), S. 79-83. ze fannen. Op Fotoe vum Brillon. huet och de Jean Morbach zeréckgegraff, z. B. am Band 4 vu sengen „Vögel der Heimat“ (1962).d'Letzeburger Land 1962-06-01, S. 5 (Kreuz und Quer)

 Auteur 

Als Member vun der VulleschutzligaRegulus 1957. huet de Brillon zwéi kleng Beiträg am Regulus publizéiert, een iwwer d'Trommele vum Spiecht, den aneren iwwer en interessant Nascht vum Waasserhéngchen (Gallinula chloropus). Am Bulletin vun der SNL huet hien en Artikel iwwer d'Suppendeckelsmouken (Emys orbicularis), déi zu Lëtzebuerg gefaange goufen, publizéiert.

 Publikatiounen 

Brillon, M., 1951. Les captures de Tortues des marais (Emys orbicularis L.) au Grand-Duché de Luxembourg, depuis 1890. Bull. Soc. Nat. luxemb. 55 (1950), 368-372. PDFKuck heizou d'Kapitel “Schildkröten in Luxemburg“ in: Massard, J.A., 2015. La Société des naturalistes luxembourgeois de 1890 à 2015. Bull. Soc. Nat. luxemb. 116, S. 12-14. PDF
Brillon M.: Einiges über das Trommeln der Spechte. Regulus, Band 5 (1946-1953), S. 431.De Jean Morbach schreift heizou: „Im Mai 1951 stellte Brillon einen Buntspecht fest, der an einem eisernen Gittermast der elektrischen Hochspannungsleitung trommelte. Auf Befragen der in der Nähe Beschäftigten erhielt er die Antwort, daß der Vogel schon seit »geraumer Zeit« täglich dort trommele.“ (Vögel der Heimat. Band 4. Ordnungen der Rackenvögel, Spechte und Eulen. Kremer-Müller, Esch-Alzette 1962, S. 103).
Brillon M.: Interessantes Nest von Gallinula chloropus. Regulus, Band 5 (1946-1953), S. 443.

 Famill 

Dem Marcel Brillon seng Mamm war d'Emma Ewen (alias Even), gebuer den 12. August 1889 zu Simmer, déi net bestueten Duechter vum deemolege Cantonnier Nicolas Ewen (1853 Heeschdref – 1923 Simmer) a senger Fra Marie Ries (1849 Simmer – 1905 Simmer), déi sech 1878 zu Reims bestuet haten.Luxroots.org De Jong huet am Ufank Marcel Ewen (respektiv Even) geheescht. Wéi seng Mamm sech den 2. Oktober 1912 zu Simmer mam François Brillon, Eisebunner zu Péiteng, bestuet huet, ass de Marcel legitiméiert ginn an huet vun do u Brillon geheescht.Gemeng Simmer, État civil, Acte de mariage 1912, N° 7.

D'Koppel Brillon-Ewen krut den 19. Mee 1913 e Meedchen, d'Anna, dat zu Péiteng op d'Welt koum. De François Brillon, deen an deem Moment Maschinnenheizer war, war den 12. Dezember 1887Gemeng Lewarde, État civil, Regëster 1887, N° 68. — Am Acte de mariage vun der Gemeng Simmer steet fälschlecherweis den 13. Dezember als Dag vun der Gebuert. zu Lewarde (Nord, Frankräich) op d'Welt komm. Am 1. Weltkrich ass hien als Fransous an déi franséisch Arméi agezu ginn. Hien ass de 5. Abrëll 1915 bei Hennemont (Meuse) als Sergeant am 127. Infanterie-Regiment gefall (tué à l'ennemi, mort pour la France).Mémoire des hommes, Première Guerre mondiale : Fiche : François Auguste Brillon Hie war de Jong vum Mineur François Ferdinand Joseph Brillon (1858 Fressain – 1894 Guesnain) an der Marguerite (Maria) Mayer (alias Maier), 1859 gebuer an 1893 zu Méricourt, Pas-de-Calais gestuerwen.Geneanet

De Marcel Brillon huet sech den 8. Oktober 1937 zu Waldbëlleg mat der Anne Marie Thill bestuetLuxracines.lu, déi den 2. September 1917 zu Haler als Duechter vum Bauer Pierre Thill op d'Welt komm war.

 Literatur 

Krieps, Rosch, 1957. Geknipste Naturgeschichte. Photoausstellung Marcel Brillon im Staatsmuseum. d'Letzeburger Land, 4. Jg., nº 18 (03.05.1957), S. 4. PDF
Massard, J.A., 2015. La Société des naturalistes luxembourgeois de 1890 à 2015. Bulletin de la Société des naturalistes luxembourgeois 116: 5-302 [Marcel Brillon: S. 207-208]. PDF.
Regulus, 1957. Naturphoto-Ausstellung Marcel Brillon im Staatsmuseum in Luxemburg. Regulus 1957 (3), S. 51-52 (signéiert: rst).
Schaaf, Arsène, 1967. Ausstellung über Vogelschutz und Vogelkunde in Düdelingen. Regulus 1967 (4), S. 84-85. PDF
Werner, J., 1992. Notes nécrologiques. SNL 93 (1992), S. 223. PDF

Kategorie:Gebuer 1909
Kategorie:Gestuerwen 1991
Kategorie:Lëtzebuergesch Zoologen
Kategorie:Membere vun der Société des naturalistes luxembourgeois